cimer

**Gróf I. Festetics György Művelődési Központ Városi Könyvtár és Muzeális Gyűjtemény**

**ELŐTERJESZTÉS**

**Hévíz Város Önkormányzat Képviselő-testület**

**2024. június 27-i rendes nyilvános ülésre**

**Tárgy**: A Gróf I. Festetics György Művelődési Központ Városi Könyvtár és Muzeális Gyűjtemény - **Helyi Értéktár Bizottság 2023. évi beszámolója**

**Az előterjesztő:** Papp Gábor polgármester

**Készítette**: Hermann Katalin elnök, Fisli Ágnes titkár

**Megtárgyalta**: Emberi Erőforrások Bizottság

Hermann Katalin

igazgató

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Gróf I. Festetics György Művelődési Központ Városi Könyvtár és Muzeális Gyűjtemény Muzeális Gyűjteményének Helyi Értéktár Bizottsága a 2023. évben végzett munkájáról az alábbiak szerint számol be Hévíz Város Önkormányzat Képviselő- testületének.

A Helyi Értéktár Bizottság 2014. november 12-én alakult meg, az érdemi munka végzését 2015-ben kezdte meg. Minden év végén ünnepélyes keretek között számolt be a Bizottság az az évben végzett tevékenységéről a Hungarikumok Napja című rendezvény keretében. A bizottság megalakulása óta három tagból áll. A tagok tősgyökeres helyi családokból származnak, ahogy azt a szakmai iránymutatások előírják.

Az alábbiakról szeretném tájékoztatni a Tisztelt Testületet:

2015-től 2023-ig a Bizottság 83 helyi értékké nyilvánítást végzett el, s évente beszámolt az általa elvégzett munkáról.

Kidolgozta a Helyi Értéktár arculatát. Ezt a 1.számú mellékletben láthatjuk.

Rajz és fotópályázatot hirdetett több alkalommal.

Több szervezettel működött együtt az évek során. Például előadások formájában, több ízben hívtak meg, mint példaértékű, jól működő értéktár elnökét előadás megtartására.

Az az évi helyi értékek leírását a bizottság tagjai elkészítik, az intézmény grafikusa kidolgozta és a Városi Könyvtárban nyilvánosan hozzáférhető, - a törvényi előírásnak megfelelően-, bárki számára. Az itt elhelyezett mappa folyamatosan bővíthető és bővül is. A [www.hevizgaleria.hu](http://www.hevizgaleria.hu) oldalon a Muzeális Gyűjtemény Helytörténeti Tudástárába évente feltöltésre kerülnek a grafikailag kidolgozott bemutató oldalak. 2.számú melléklet

A bizottság kiadványt szerkesztett, melyben bemutatta a Hévízi Helyi Értékeket. Minden évben látogatott rendezvényeket tartott, - ahol a cateringet általában adományozók finanszírozták-, s mutatta be a Hévíz város Helyi Értékekeit. Ezek a rendezvények mindig nagy érdeklődésre tartottak számot, s kapcsolódott hozzájuk kiállítás is, amely általában a rendezvényt követő egy-két hónapig még díjtalanul látogatható volt.

A Bizottság ebben az évben is számos javaslatot kapott, elsősorban helyi lakosoktól, amelyek között voltak olyanok, amelyeket elfogadott és voltak olyanok is, amelyeket visszautasított.

A 2023-as évben a bizottság 11 rendes ülést illetve egy ünnepi közgyűlést tartott. Itt beszámolt azévi munkájáról és az elmúlt évek válságai miatt az elmaradt beszámolót is pótolta. Azok, akik a korábbi két évben kerültek értéktárba, szintén ekkor vehették át ünnepélyes keretek között okleveleiket. A 2023-as évben 6 helyi értékkel bővült az értéktár. Hat bemutató oldal került folyamatosan bővülő kiadványunkba, illetve meghívó, plakátok grafikai anyagai is készültek.

Kulturális örökség kategóriában – öt értékké nyilvánítás történt

Egészség és életmód kategóriában egy értékké nyilvánítás történt

A Helyi Értékké nyilvánítást követően került sor az érték adatlapjának elkészítésére.

Ez a következőkből áll.

Az érték:

* megnevezése, fellehetősége, kategóriája és az értékké nyilvánítás dátuma.
* szabatos leírása,
* a jegyzőkönyvben megfogalmazott indoklás pontos kidolgozása,
* a fellelhető írásos dokumentáció listázása, amennyiben ez lehetséges bibliográfia kidolgozása.
* fotódokumentáció felkutatása, vagy szükség esetén elkészítése.

A bizottság titkára Fisli Ágnes veszi fel a kapcsolatot a helyi értékek képviselőivel.

Tekintettel arra, hogy az értékek egy része művészeti vonatkozású, így egy nagyszabású kiállítás keretében mutattuk be az elmúlt időszak értékeit.

2023-ban a Hungarikumok Napját, ünnepi gyűlésünket december 8-án tartottuk.

Két kiállítást nyitottunk ezen a napon. Tárva- tárt címmel hat kulturális örökség kategóriájú érték mutatkozott be, míg a Soli deo Gloria címmel fotókiállítást láthattunk, mely a korábban helyi értékké nyilvánított útmenti kőkereszteket mutatta be művészi igénnyel. A bizottság által felkért helyi képzőművész, Karnics Tibor- díjtalanul végzett-, munkája eredményét 2024. szeptember végéig láthatja a közönség a Belvárosi Múzeumban. Ehhez a kiállításhoz egy térkép is készült, mely végigvezeti az érdeklődőt a kökeresztek során.

A december 8-i rendezvény megtartásához a Hofbrau vendéglő járult hozzá, s biztosította a cateringet díjmentesen.

Mellékletben ( 4.számú) a Települési Értéktár Működési Szabályzatát csatoljuk jelen beszámolónkhoz.

Kérem a Tisztelt Képviselő-testületet fentiekben írtakat megvitatni és a határozati javaslatot elfogadni szíveskedjenek.

**2.**

**HATÁROZATI JAVASLAT**

Hévíz Város Önkormányzat Képviselő-testülete a Gróf I. Festetics György Művelődési Központ, Városi Könyvtár és Muzeális Gyűjtemény **Helyi Értéktár Bizottság 2023. évi beszámoló alapján** elfogadja.

Felelős: Hermann Katalin

Határidő: azonnal

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Hermann Katalin | igazgató/elnök  jogkörében |  |  |
| Bertalan Linda | jegyzői referens |  |  |
| dr. Tüske Róbert | jegyző |  |  |